

**НАРОДНА СКУПШТИНА РЕПУБЛИКЕ СРПСКЕ**

**NARODNA SKUPŠTINA REPUBLIKE SRPSKE**

........................................................................................................................................................................................

**ЗАКОНОДАВНО-ПРАВНО ОДЈЕЉЕЊЕ**

**ОДСЈЕК ЗА РАД СА ПОСЛАНИЦИМА**

**Број: 02/4.02-1379/18**

**Датум: 27. јул 2018. године**

**ФИНАНСИЈСКА ПОДРШКА ДЈЕЦИ И ПОРОДИЦАМА СА ДЈЕЦОМ**

**ИСТРАЖИВАЊЕ ПРИПРЕМИЛА:**

**Драгана Гогић**

**Истраживање не одражава званичан став Народне скупштине Републике Српскe**

**САДРЖАЈ**

[САДРЖАЈ](file:///C:\Users\irenaD\Desktop\Finansijska%20podrska%20djeci%20i%20porodicama%20sa%20djecom.doc#page2) [2](file:///C:\Users\irenaD\Desktop\Finansijska%20podrska%20djeci%20i%20porodicama%20sa%20djecom.doc#page2)

[УВОД](file:///C:\Users\irenaD\Desktop\Finansijska%20podrska%20djeci%20i%20porodicama%20sa%20djecom.doc#page3) [3](file:///C:\Users\irenaD\Desktop\Finansijska%20podrska%20djeci%20i%20porodicama%20sa%20djecom.doc#page3)

[РЕПУБЛИКА СРПСКА](file:///C:\Users\irenaD\Desktop\Finansijska%20podrska%20djeci%20i%20porodicama%20sa%20djecom.doc#page4) [4](file:///C:\Users\irenaD\Desktop\Finansijska%20podrska%20djeci%20i%20porodicama%20sa%20djecom.doc#page4)

[РЕПУБЛИКА СРБИЈА](file:///C:\Users\irenaD\Desktop\Finansijska%20podrska%20djeci%20i%20porodicama%20sa%20djecom.doc#page5) [6](file:///C:\Users\irenaD\Desktop\Finansijska%20podrska%20djeci%20i%20porodicama%20sa%20djecom.doc#page5)

[РЕПУБЛИКА ХРВАТСКА](file:///C:\Users\irenaD\Desktop\Finansijska%20podrska%20djeci%20i%20porodicama%20sa%20djecom.doc#page6) [7](file:///C:\Users\irenaD\Desktop\Finansijska%20podrska%20djeci%20i%20porodicama%20sa%20djecom.doc#page6)

[ЗАКЉУЧАК](file:///C:\Users\irenaD\Desktop\Finansijska%20podrska%20djeci%20i%20porodicama%20sa%20djecom.doc#page8) [8](file:///C:\Users\irenaD\Desktop\Finansijska%20podrska%20djeci%20i%20porodicama%20sa%20djecom.doc#page8)

[ИЗВОРИ ПОДАТАКА](file:///C:\Users\irenaD\Desktop\Finansijska%20podrska%20djeci%20i%20porodicama%20sa%20djecom.doc#page9) [9](file:///C:\Users\irenaD\Desktop\Finansijska%20podrska%20djeci%20i%20porodicama%20sa%20djecom.doc#page9)

**УВОД**

Породица је основна људска група и у категорији је тзв. примарних група у којима су односи међу члановима присни. Породица представља најтрајнији и најважнији облик заједничког живота људи. Постоје двије основне потребе које произилазе из природе човјека које условљавају важност, трајност и стабилност породице: нужност репродукције и настављање живота, те старање о дјеци у периоду њиховог раста и осамостаљивања.

Породице, родитељи и они које воде бригу о дјеци имају централну улогу у развоју дјетета. Они учествују у изградњи идентитета и заштити дјетета, али и у економској сигурности и стабилности. Породица може бити највећи извор подршке дјетету, али и под одређеним несрећним околностима, највећи извор штете.

Благостање дјеце је због тога у директној вези са благостањем родитеља, те је улагање у породице, нарочито у дијелу у којима су оне рањиве, важно и са становишта права дјетета. Конвенција Уједињених нација о правима дјетета[[1]](#footnote-1) је јасна: родитељи, законски или обичајни стараоци имају основну одговорност за подизање и развој дјетета, али и владе, невладини субјекти и организације у заједници. По овој конвенцији држава мора обезбиједити адекватну подршку родитељима и законским старатељима у обављању њихове улоге старалаца о дјетету. Такође, породична и родитељска улога је препозната као важан дио националних социјалних политика и социјалних пакета усмјерених ка ограничавању сиромаштва и неједнакости, те промовисању одговорног родитељства и благостања дјетета уопште.

Пружање подршке породици као темељној друштвеној јединици има за циљ да допринесе њеном јачању и развоју. У том смислу, издвајања из државног буџета за породичне накнаде укључују финансијску подршку која је искључиво намијењена породици и дјеци.

**РЕПУБЛИКА СРПСКА**

* + Републици Српској посебна заштита породице, мајке и дјетета је проглашена Уставом Републике Српске[[2]](#footnote-2) за једно од основних људских права и слобода. У складу са наведеним, посебна заштита породице, мајке и дјетета прецизирана је кроз сљедеће законе: Породични закон[[3]](#footnote-3), Закон о дјечијој заштити[[4]](#footnote-4), Закон о социјалној заштити[[5]](#footnote-5), Закон о здравственој заштити[[6]](#footnote-6), Закон о раду[[7]](#footnote-7), Закон о здравственом осигурању[[8]](#footnote-8), Закон о предшколском васпитању и образовању[[9]](#footnote-9), Закон o заштити од насиља у породици[[10]](#footnote-10) и Закон о локалној самоуправи[[11]](#footnote-11).

Приоритет Републике Српске је улагање у дјецу, промовисање и остваривање њихових права у складу са важећим прописима Републике Српске који су усклађени са принципима и одредбама Конвенције о правима дјетета. Диференцирање права дјетета у оквиру основних људских права заснива се на посебним потребама дјетета као личности у развоју, као и на чињеници да су та права изложена специфичним облицима повређивања и угрожавања. У складу са општим циљем Конвенције о правима дјетета, земље потписнице теже да се обезбиједи да дијете расте у породичном окружењу, да буде у потпуности припремљено за живот у друштву, као и да се дјеци пружи посебна заштита и брига. Република Српска је, у складу са Конвенцијом о правима дјетета, обавезна осигурати и обезбиједити спровођење одрговарајућих мјера које омогућавају заштиту дјеце од свих облика дискриминације на основу пола, националности, религијске припадности, културе и језика.

* + циљу стварања основних услова за приближно уједначавање нивоа за задовољавање развојних потреба дјеце, планирања, подстицања и унапређивања дјечије заштите, помоћи породици у остваривању њене репродуктивне, заштитне, васпитне и економске функције, посебне заштите трећег дјетета у породици са више дјеце, као и других активности и права из области дјечије заштите, основан је Фонд за дјечију заштиту Републике Српске[[12]](#footnote-12). Законом о Омбудсману за дјецу Републике Српске[[13]](#footnote-13) основан је Омбудсман за дјецу Републике Српске као независна институција која штити, прати и промовише права дјетета.

Године 2006. основан је и Савјет за дјецу Републике Српске[[14]](#footnote-14), Савјет за демографску политику Републике Српске[[15]](#footnote-15) и Савјет за сузбијање насиља у породици и породичној заједници[[16]](#footnote-16), који дјелују при Министарству породице, омладине и спорта у Влади Републике Српске. Као посебан вид подршке породици Министарство породице, омладине и спорта у Влади Републике Српске је донијело

* поступа по Програму за рани раст и развој у Републици Српској од 2016. до 2020[[17]](#footnote-17).
  + Републици Српкој додатак на дјецу остварује мајка за друго, треће и четврто дијете у породици, до навршених петнаест година живота ако се редовно школују, у зависности од материјалног положаја породице, распореда рођења и узраста дјеце, у складу са Законом о дјечијој заштити[[18]](#footnote-18). Висина додатка на дјецу за друго и четврто дијете утврђује се у износу од 9% од најниже плате у Републици Српској у претходној години. Висина додатка на дјецу за треће дијете по реду рођења утврђује се у износу од 18% од најниже плате. Тачан износ овог додатка одређује Фонд за дјечију заштиту Републике Српске. Право на додатак на дјецу остварује и родитељ, односно усвојитељ, корисник права на новчану помоћ, у смислу закона којим се прописује област социјалне заштите, без обзира на ред рођења дјетета и материјални положај породице, до навршених дјететових 18 година, а уколико је на редовном школовању, најдуже до дјететове 26. године. У овом случају висина додатка на дјецу је 23% од најниже плате у Републици за претходну годину.

Без обзира на финансијку ситуацију, дјечији додатак се без услова исплаћује: дјеци цивилних жртава рата, дјеци ратних ветерана са инвалидношћу прве и друге категорије, дјеци цивилним жртвама рата, као и дјеци без родитеља. Породице које добију прво дијете такође остварују право на додатак, независно од имовинског статуса, у случајевима: уколико је надлежни орган издао документ о клaсификацији због потешкоћа дјетета у психофизичком развоју, а дијете није смјештено у институцију за социјалну заштиту, у случајевима дјеце без родитеља, као и дјеце до деветнаест година чија породица остварује право на финансијску помоћ у складу са Законом о социјалној заштити[[19]](#footnote-19) или током образовног процеса.

* + Републици Српској се исплаћује матерински додатак[[20]](#footnote-20) од 405,00 КМ и ово право остварује незапослена мајка, односно друго лице у складу са Законом, у трајању од дванаест мјесеци, а за близанце и свако треће и наредно дијете у трајању од осамнаест мјесеци. Додатак на дјецу остварује мајка или друго лице у складу за Законом за друго, треће и четврто дијете у породици у зависности од материјалног положаја, распореда рођења и узраста дјеце. Тако је висина додатка за друго и четврто дијете 35,55 КМ, за треће дијете 71,10 КМ, а за дјецу која права остварују независно од материјалног положаја и без обзира на ред рођења 90,85 КМ. Новчана помоћ у износу од 250,00 КМ за опрему за новорођенче исплаћује се свим породиљима и право се остварује за свако новорођено дијете у породици без обзира на материјални статус породице и мјесто рођења дјетета. Једнократна помоћ за треће и четврто дијете износи 600,00 КМ[[21]](#footnote-21).

**РЕПУБЛИКА СРБИЈА**

Законом о финансијској подршци породици са децом[[22]](#footnote-22) уређена су питања у вези са побољшањем услова за задовољавање основних потреба дјеце, посебним подстицајем рађању дјеце и подршком материјално угроженим породицама са дјецом, породицама са дјецом са сметњама у развоју и дјеци без родитељског старања. Тако је предвиђено низ права на финансијску подршку породицама са дјецом: накнада зараде за вријеме породиљског одсуства, накнаде по основу рођења и његе дјетета, родитељски додатак, дјечији додатак, накнада трошкова боравка у предшколској установи: за дјецу без родитељског старања, за дјецу са сметњама у развоју и дјецу са инвалидношћу, за дјецу корисника социалне помоћи, те регресирање трошкова боравка у предшколској установи дјеце из материјално угрожених породица.

Дјечији додатак остварује један од родитеља који непосредно брине за дијете и то за прво, друго, треће и четврто дијете по реду рођења у породици, од дана поднесеног захтјева. Хранитељ или старатељ дјетета може остварити право на дјечији додатак за највише четворо сопствене дјеце у породици и за свако дијете без родитељског старања.

Дјечији додатак припада дјеци до навршених деветнаест година живота, као и послије навршених деветнаест година живота за дијете за које је обухваћено васпитно-образовним програмом и програмом оспособљавања за рад, а за дијете над којим је продужено родитељско право, најдуже до двадесет шест година. Право на дјечији додатак остварује се под одређеним условима, а новчани износ дјечијег додатка усклађује се два пута годишње са индексом трошкова живота. У принципу, право на дјечији додатак се остварује уколико подносилац захтјева за остваривање права, односно чланови његове породице не посједују новчана и друга средства у вриједности већој од износа двије просјечне зараде у Републици без пореза и доприноса по члану породице.

Тако новчана давања по основу родитељског права за прво дијете (једнократно) износе 335 евра, за друго (у 24 мјесечне рате) по 54 евра, за треће (у 24 мјесечне рате) по 98 евра, за четврто (у двадесет четири мјесечне рате) по 130 евра, док дјечији додатак за прво, друго, треће и четврто дијете износи 130 евра[[23]](#footnote-23).

Сваке године у првој недјељи октобра организује се „Дечија недеља“ ради подстицања и организовања разноврсних васпитно-образовних, рекреативних и других манифестација посвећених дјеци и унапређењу развоја друштвене бриге о дјеци. Активности које се организују за вријеме ове недјеље утврђују се програмом који доноси министар надлежан за социјална питања.

**РЕПУБЛИКА ХРВАТСКА**

Законом о дјечијем додатку Републике Хрватске[[24]](#footnote-24) је предвиђено право на новчано примање које користи родитељ или друго лице ради подршке издржавању и одгајању дјеце. Право на дјечији додатак стиче се и остварује у зависности од висине укупног прихода чланова домаћинства корисника, као и осталих услова прописаних Законом[[25]](#footnote-25). У Републици Хрватској право на дјечији додатак може остварити родитељ, усвојилац, старатељ, очух, маћеха, баба, дјед и лице којем је на основу рјешења надлежног органа за послове социјалне заштите дијете повјерено на чување и одгој за сву дјецу коју издржава. Корисник додатка може бити и пунољетно лице без оба родитеља које је на редовном школовању. Дјечији додатак припада дјеци коју корисник издржава, и то за сопствену дјецу, усвојену или пасторчад, те за за издржавање унука и другу дјецу без родитеља. Дјечији додатак се исплаћује до краја школске године у којој дијете навршава петнаест година живота. Изузетно, дјетету са оштећењем здравља припада додатак, према прописима из области социјалне заштите, најдуже до двадесет прве. године живота. Тако ће породице са дјецом чији приход по члану домаћинства не прелази 73,52 евра добијати дјечији додатак у износу од 40,62 евра за свако дијете. Породицама са дјецом чији се приход по члану домаћинства креће од 73,52 до 151,61 евра, исплаћиваће се дјечији додатак у износу од 33,84 евра, док ће се породицама са дјецом чији је приход од 151,61 до 315,14 евра мјесечно, исплаћивати дјечији додатак у износу од 27 евра за свако дијете[[26]](#footnote-26). Дјечији додатак за треће и четврто дијете износи 67,78 евра, а једнократна помоћ за породиљско и родитељско одсуство 312,56 евра.

Законом о фондацији „Хрватска за дјецу''[[27]](#footnote-27) дат је законски оквир Фондације чија се сврха састоји у промовисању добробити личних и имовинских права дјеце, те оснаживање породице у ситуацијама различитих социјалних, здравствених, васпитних и образовних потреба дјеце. Фондација врши давања у новцу и стварима, те подстиче културне, образовне, спортске, рекреацијске, вјерске садржаје, као и друге облике подршке утврђене општим актима Фондације. Фондација пружа и новчану подршку физичким лицима, суфинасира пројекте и програме правних особа и стипендира ученике и студенте током редовног школовања.

Фондација располаже новчаним износом од 13.537 евра из буџета Републике Хрватске, на годишњем нивоу, путем министарства надлежног за породицу. Фондација остварује и друге приходе на основу активности као што су организовање добротворних приредби, израда и продаја амблема, значака, штампаног материјала, као и других активности.

**ЗАКЉУЧАК**

Политике и системи социјалне заштите у савременим државама заснивају се на финансијској подршци породици и дјеци у циљу спречавања сиромаштва и пружања помоћи у васпитању и образовању дјеце. Финансијска подршка подразумијева новчану помоћ дјеци, самохраним родитељима или родитељима, односно породицама које немају средстава за основне животне потребе. Та средства се углавном користе за подмиривање трошкова подизања дјеце. Породице са дјецом се сматрају економски рањивом категоријом јер имају веће трошкове за бригу о дјеци, а истовремено, због те исте бриге, имају мање могућности за остваривање додатних прихода. Због свега наведеног финансијска подршка овим породицама има кључну улогу у спречавању економске угрожености породице.

Висина новчане помоћи породици условљена је бројем чланова породице, имовином и приходом по члану домаћинства, а најчешћи вид финансијске подршке државе је дјечији додатак. Постоје и друге накнаде које такође имају за циљ социјалну заштиту породице, попут једнократних накнада по рођењу дјетета, накнада за породиљско и родитељско одсуство, регресирање трошкова боравка у предшколским установама за дјецу из материјално угрожених породица, што у знатној мјери доприноси добробити породице.

Из датих приказа позитивних законских прописа може се видјети да је законодавац предвидио заштиту породица са дјецом на сличан начин, са разликама у висини издвајања новчаних средстава по основу датих права.

Ипак, заштита дјеце и породице захтијева додатно унапређење у смислу адекватности и довољности висине материјалних давања, као и унапређење активности у праћењу потреба за материјалним давањима. Како је циљ социјалне и дјечије заштите унапређење квалитета живота и оснаживање за самосталан и продуктиван живот дјетета и породице, за очекивати је да ће се у годинама које долазе донијети и квалитетнија рјешења од постојећих.

**ИЗВОРИ ПОДАТАКА**

1. Устав Републике Српске („Службени гласник Републике Српске“, број: 21/92, 28/94, 8/96, 13/96, 15/96, 16/96, 21/96, 21/02, 26/02, 30/02. 31/03 и 98/03)
2. Породични закон („Службени гласник Републике Српске“, број: 54/02, 41/08 и 63/14)
3. Закон о дјечијој заштити („Службени гласник Републике Српске“, број 114/17)
4. Закон о социјалној заштити („Службени гласник Републике Српске“, број: 37/12 и 90/16)
5. Закон о здравственој заштити („Службени гласник Републике Српске“, број: 106/09 и 44/15)
6. Закон о раду („Службени гласник Републике Српске“, број 1/16)
7. Закон о здравственом осигурању („Службени гласник Републике Српске“, број: 18/99, 51/01, 70/01, 51/03, 17/08, 01/09 и 106/09)
8. Закон о предшколском васпитању и образовању („Службени гласник Републике Српске'', број 79/15)
9. Закон о заштити од насиља у породици („Службени гласник Републике Српске“, број: 102/12, 108/13 и 82/15)
10. Закон о локалној самоуправи („Службени гласник Републике Српске“, број: 101/04, 42/05 и 118/05)
11. Закон о Омбудсману за дјецу Републике Српске („Службени гласник Републике Српске“, број: 103/08 и 10/12)
12. Закон о финансијској подршци породици са децом („Службени гласник Републике Србије'', број: 16/02, 115/05, 107/09 и 113/17)
13. Закон о доплатку за дјецу („Народне новине“, број: 94/01, 138/06, 197/07, 37/08, 61/11, 112/12 и 82/15, [*https://www.zakon.hr*,](https://www.zakon.hr/) приступљено 11. 4. 2018.

године

1. Закон о заклади „Хрватска за дјецу“, („Народне новине“, број: 82/15, [*https://www.zakon.hr*,](https://www.zakon.hr/) Интернет страница Закладе „Хрватска за дјецу, *http://www.zhzd.hr*, приступљено 11. 4. 2018. године
2. Конвенција о правима дјетета*,* [*https://www.unicef.org,*](http://www.unicef.org/) приступљено 27. 3. 2018. године
3. Одлука о оснивању Јавног фонда за дјечију заштиту („Службени гласник Републике Српске“, број 27/96)
4. Одлука о формирању Савјета за дјецу Републике Српске („Службени гласник Републике Српске“, број 66/06)
5. Одлука о формирању Савјета за демографску политику Републике Српске („Службени гласник Републике Српске“, број 34/12)
6. Одлука о формирању савјета за сузбијање насиља у породици и породичној заједници („Службени гласник Републике Српске“, број 7/13)
7. Одлука о номиналним износима материнског додатка и додатка на дјецу у цензусима за остваривање наведених права у 2017. години, [http://www.jfdz.org,](http://www.jfdz.org/) приступљено 27. 3. 2018. године
8. Решење о цензусима за дечији додатак, [*http://www.cekos.rs*,](http://www.cekos.rs/) приступљено 11. 4. 2018. године
9. [*www.vladars.net,*](http://www.vladars.net/) приступљено 27. 3. 2018. године
10. [*www.jfdz.org*,](http://www.jfdz.org/) приступљено 27. 3. 2018. године
11. [*www.paragraf.rs*,](http://www.paragraf.rs/) приступљено 11. 4. 2018. године
12. [*www.zakon.hr*,](http://www.zakon.hr/) приступљено 11. 4. 2018. године
13. [*www.zhzd.hr*,](http://www.zhzd.hr/) приступљено 11. 4. 2018. године
14. *https://www.jutarnji.hr*, приступљено 11. 4. 2018. годинe

1. Конвенција о правима дјетета [*(Convention on the Rights of the Child),*](https://www.unicef.org/crc/) [*https://www.unicef.org,*](https://www.unicef.org/) приступљено 27. 3. 2018. године. [↑](#footnote-ref-1)
2. Устав Републике Српске („Службени гласник Републике Српске“, број:21/92, 28/94, 8/96, 13/96, 15/96, 16/96, 21/96, 21/02, 26/02, 30/02. 31/03 и 98/03). [↑](#footnote-ref-2)
3. Породични закон („Службени гласник Републике Српске“, број: 54/02, 41/08 и 63/14). [↑](#footnote-ref-3)
4. Закон о дјечијој заштити („Службени гласник Републике Српске“, број 114/17). [↑](#footnote-ref-4)
5. Закон о социјалној заштити („Службени гласник Републике Српске“, број: 37/12 и 90/16). [↑](#footnote-ref-5)
6. Закон о здравственој заштити („Службени гласник Републике Српске“, број: 106/09 и 44/15). [↑](#footnote-ref-6)
7. Закон о раду („Службени гласник Републике Српске“, број 1/16). [↑](#footnote-ref-7)
8. Закон о здравственом осигурању („Службени гласник Републике Српске“, број: 18/99, 51/01, 70/01, 51/03, 17/08, 01/09 и 106/09). [↑](#footnote-ref-8)
9. Закон о предшколском васпитању и образовању („Службени гласник Републике Српске“, број 79/15). [↑](#footnote-ref-9)
10. Закон o заштити од насиља у породици („Службени гласник Републике Српске“, број: 102/12, 108/13 и 82/15). [↑](#footnote-ref-10)
11. Закон о локалној самоуправи („Службени гласник Републике Српске“, број: 101/04, 42/05 и 118/05). [↑](#footnote-ref-11)
12. Одлука о оснивању Јавног фонда за дјечију заштиту („Службени гласник Републике Српске“, бр. 27/96). [↑](#footnote-ref-12)
13. Законом о Омбудсману за дјецу Републике Српске („Службени гласник Републике Српске“, бр.ој: 103/08 и 10/12). [↑](#footnote-ref-13)
14. Савјет за дјецу Републике Српске („Службени гласник Републике Српске“, број 66/06). [↑](#footnote-ref-14)
15. Савјет за демографску политику Републике Српске („Службени гласник Републике Српске“, број...). [↑](#footnote-ref-15)
16. Савјет за сузбијање насиља у породици и породичној заједници („Службени гласник Републике Српске“, број 7/13). [↑](#footnote-ref-16)
17. Програм за рани раст и развој у Републици Српској 2016-2020 *(*[*www.vladars.net,*](http://www.vladars.net/) приступљено 27. 3. 2018. године). [↑](#footnote-ref-17)
18. Закон о дјечијој заштити („Службени гласник Републике Српске“, број 114/17). [↑](#footnote-ref-18)
19. Закон о социјалној заштити („Службени гласник Републике Српске“, број 37/12 и 90/16). [↑](#footnote-ref-19)
20. [*http://www.jfdz.org,*](http://www.jfdz.org/) приступљено 27. 3. 2018. године. [↑](#footnote-ref-20)
21. Одлука о номиланим износима материнског додатка и додатка на дјецу у цензусима за остваривање наведених права у 2017. години,[*http://www.jfdz.org,*](http://www.jfdz.org/) приступљено 27. 3. 2018. године. [↑](#footnote-ref-21)
22. Закон о финансијској подршци породици са дјецом („Службени гласник Републике Србије“, број: 16/02, 115/05, 107/09 и 113/17 – ступа на снагу 1. јула 2018. године). [↑](#footnote-ref-22)
23. Решење о цензусима за децији додатак, [*http://www.cekos.rs*,](http://www.cekos.rs/) приступљено 11. 4. 2018. године. [↑](#footnote-ref-23)
24. Закон о доплатку за дјецу („Народне новине“, број: 94/01, 138/06, 197/07, 37/08, 61/11, 112/12 и 82/15) [*https://www.zakon.hr*,](https://www.zakon.hr/) приступљено 11. 4. 2018. године. [↑](#footnote-ref-24)
25. За остваривање права на дјечији додатак ванбрачна заједница изједначава се са брачном заједницом. [↑](#footnote-ref-25)
26. Турчин, Кристина: Нова формула за дјечји доплатак, објављено 24. 4. 2018. године, [*https://www.jutarnji.hr*,](https://www.jutarnji.hr/) приступљено 11. 4. 2018. године. [↑](#footnote-ref-26)
27. Закон о заклади „Хрватска за дјецу“ („Народне новине“, број 82/15)[*https://www.zakon.hr,*](https://www.zakon.hr/) Интернет страница Закладе „Хрватска за дјецу“, [*http://www.zhzd.hr*](http://www.zhzd.hr/) *,* приступљено 11. 4. 2018. године. [↑](#footnote-ref-27)